Viborger Samler, 1843-05-30
Om Folkefesten paa Skamlingsbanke den 18de De meddeler "Dannevirke Følgende: Festen aabnedes ved Solens Opgang, ifølge Bestemmelsen, ved Dannebroges Heis ning, ved en Salut med Kanonerne, der forkyndte Omegnen (som var opfyldt med de Aftenen forud og om Natten indtrufne talrige Gjæster) Festdagens Frembrud, og ved en derpaa følgende firestemmig Afsyngning af en Hymne - Tilstrømningen af Folket var da ogsaa allerede begyndt og vedvarede til over Middag, saa at den tilstedeværende Folkemængde, uagtet den herskende Blæst og Støv, kan anslaaes i det Hele til henved 6000 Personer. Bland Gjæsterne bemærkede man et anseeligt Antal fra Jylland, og Fyen. - Kl. 11, som den til Festens egentlige Begyndelse ansatte Tid, betraadte Bonden Laurids Petersen, Skau af Sommersted Talerforhøiningen, som var opkastet paa Bjergets Top. Han var af Bestyrelsen, der kjendte hans Evner, bleven opfordret til ved en Tale at indvie Bjerget til sin folkelige Bestemmelse. Til den ham omgivende Folkemasse, hvis stormende bifaldsraab ideligen afbrød hans kraftige Røst, holdt han en Tale angaaende Hensigten med Sammenkomsten og sluttede med følgende Ord: "Rescriptet af 14de Mai 1840 ophævede som ved et Trylleslag den Fornedrelsesstand, hvori det nordslesvigske Folk i Aarhundreder havde været lænkebundet. Derfor skal vor Friheds- og Æresdag ogsaa være vor aarlige Fest- og Glædesdag. Lad os Alle med een Mund istemme Velsignet være den 14de Mai og velsignet være dens Giver, Kong Christian den Ottende, Hurra;" Forsamlingen udbrød derpaa i et 9 Gange gientaget enthusiastisk Hurra. – Efter Skaus Tale tog Kammerraad Drewsen, der var ankommet til Festen som Committeret fra Foreningen for Marksubscriptionen, Ordet, henvendende sig til den tilstedeværende Deputerede, P. H. Lorenzen, hvem han i Foreningens Navn overrakte den ham bestemte Hædersgave, Sølvdrikkehornet, idet Drewsen tillige oplæste en Skrivelse fra Foreningen, hvori Lorenzen takkes for sin ufortrødne Fasthed og djærve Modstand mod det danske Sprogs Fornægtere i den slesvigske Stænderforsamling. Efter at Lorenzen havde tolket sin Tak, holdt Drewsen, endnu et Foredrag om det Ugrundede i de af Danskhedens Fiender fremsatte Beskyldninger og Paastande med Hensyn til en dansk Propaganda og skadelige danske Jndretninger, Slesvigerne maatte befrygte. – "Dannevirke giver derpaa en livlig Skildring om det Liv og den Munterhed, der herskede ved Festen den hele Dag, og hvori Jntet manglede undtagen det feilslagne Haab om Kronprindsens Nærværelse, hvem Festbestyrelsen underdanig havde indbudet, men Dagen for modtaget en Skrivelse om, at Hs. K. H. var forhindret i at møde. Derimod havde Kronprindsen tilladt Brigade-Musikcorpset fra Fredericia at bivaane Festen, der ikke lidet bidrog til at forøge den almindelige Fornøielse, ligesom ogsaa det borgerlige Musikcorps fra Kolding, der tilligemed endeel af samme Byes Jndvaanere var ankommen for at bidrage dertil. Efterat flere Taler vare holdte og Sange afsungne, hvilke "Dannevirke" omstændeligen meddeler, sluttedes Festen om Aftenen, idet Dannebroge ved Solens Nedgang blev strøget og en Salut affyret, hvorefter ved Mørkets Frembrud, Kl. 9 1/2 et Festblus antændtes paa Bjergets nordlige Tind, omkring hvilken Mængden forsamlede sig og, ledsaget af Brigade-Musikcorpsets Accompagnement, afsang en af Red. Koch forfattet Aftensang, til en af Assess. F. Foersom componeret smuk Melodi. "Derefter adskiltes den forsamlede Mængde," slutter "Dannev., hver til Sit i rolig Munterhed og medtagende et Jndtryk af det hidtil blandt os uhørte Optrin, som ikke let vil udslettes og som borger os for, at Folket ogsaa vil være vaagent, naar det gielder om at handle." – Ved at udbringe den Stænderdeputeredes P. H. Lorenzens Skaal endte Justitsraad With sin Tale i denne Anledning med de Ord: "Og saaledes som jeg her staaer og omfavner denne min dyrebare Ven, saaledes skulle Sønderjyden og Nørrejyden omfavne hverandre, og da skal hverken Diævelen eller hans Advocater kunne rive dem fra hinanden!" Efter denne Tale gjenlød stormende Jubel og høie bifaldsraab. Ved Festen i Suderbrarup havde en Landmand den Godhed at udbringe et Pereat for P. H. Lorenzen, men ifølge Jtzeh. Wochenbl. "traadte hele Selskabet tilbage. Thisted. Et Jnserat i Thisted Avis, Nr. 60, som optaget af Aalborg Avis, er Redactionen paalagt at berigtige derhen, at Hr. Hofjægermester, Amtmand Baron Rosenkrantz ligesaa lidt har erholdt Dispensation fra sit Embede, som Kammerjunker Bruun har modtaget Constitution til at bestyre dette. Hvilket saaledes indrykkes ifølge Amtets Ordre. (Thist. Av.) Saavidt erfares, skal allerede være udnævnt en Commission, efter Sigende bestaaende af Jngenieurmajor v. Schlegel, Canal-, Havne= og Fyrinspecteur=Capitain Leth, og Herredsfogderne, Cancelliraaderne Svanenskjold og Qvistgaard, til at undersøge Beskaffenheden af Løgstørs Grunde og gjøre Forslag til Bortfjernelse af de Skibsfarten herved voldte Forhindringer. (Ab. Av.) Randers. For at forekomme mulig Misforstaaelse med Hensyn til den i dette Blads Referat om Skandse møllens Brand anførte Assurance-Sum, bemærkes: at selve Møllen var forsikkret for 10,200 Rbd.; Bygningerne, Vaanings- og Udhuus, for 4,980 Rbd.; altsaa tilsammen for 15,680 Rbd. Ved den afholdte Vurderingsforretning er den ved Branden afstedkomne Skade ansat til 12,241 Rbd. 48 s. (Rd. Av.)